ভারত অধিনায়ক বিরাট কোহলিকে হঠাৎই সতর্ক করলেন যশপ্রীত বুমরাহ। যে বুমরাহ বল হাতে আগুন ধরান অথচ আগ্রাসন দেখান না, সেই তিনিই কিনা কোহলিকে হুমকি দিলেন! 

এই বিষয়ে অন্যান্য খবর

ধোনি না থাকলে এই পন্থকে পাওয়া যেত না, সামনে এল নয়া কাহিনি


সবাই জানেন এই মুহূর্তে বিশ্বের সেরা ব্যাটসম্যানের নাম বিরাট কোহলি। কোহলির উইকেট নিলে তবেই তো একজন বোলারকে পরানো হবে সেরা বোলারের মুকুট। এ কথা জানা বুমরাহরও। তাই কোহলিকে আগে থেকে সতর্ক করে দিচ্ছেন দেশের এই পেসার। তবে বুমরাহ উইকেট পাবেন কিনা, তার জবাব দেবে সময়। সম্মুখ সমরে নামার আগে ভারতের তরুণ বোলার কোহলিকে শুনিয়ে রাখলেন, চিকু ভাইয়া, আমি আসছি। এবার তো তুমি আমার টিমে নেই।
বুমরাহর এমন হুমকি শোনার পরে চুপই থেকেছেন কোহলি। কোহলি তো চুপ করে থাকার বান্দা নন। মাঠের ভিতরে তিনি সাংঘাতিক আগ্রাসী। সেই কোহলি চুপ। ব্যাপারটা কী? ঘটনা হল, এগিয়ে আসছে এবারের আইপিএল। এই দেশে আইপিএল খুবই জনপ্রিয়। টুর্নামেন্ট শুরুর আগে থেকে প্রচারের কাজ শুরু হলে আমজনতার মধ্যে বাড়বে উৎসাহ। সেটা কাজে লাগানোর জন্যই দেশের তারকা ক্রিকেটারদের বিজ্ঞাপনের কাজে লাগানো হচ্ছে। তাঁরা নামীদামি তারকাদের সতর্ক করে দিচ্ছেন আগেভাগে। যেমন বুমরাহ প্রায় হুমকিই দিয়ে রাখলেন কোহলিকে।